સુંદરતામાં પણ એવુ છે કે કેટલા મેકઅપ અને કોસ્મેટીક વાપર્યા બાદ પણ થોડો જ ફેર પડશે. જો સુંદરતામાં ફરક આવશે તો પણ એ વધુ સમય સુધી નહીં ટકી શકે. હજુ પણ એવું છે કે ઘણા પુરુષો સ્ત્રીના સૌંદર્ય પાછળ ઘેલા થાય છે. સ્ત્રીની સુંદરતા જોઇને પુરુષ આકર્ષિત થાય છે અને સુંદરતાને જોઇને સંબંધ લગ્નમાં પણ પરિણમે છે. પરંતુ હવે આ પહેલાંની માનસિકતા નથી રહી. પુરુષો હવે સ્ત્રીના સૌંદર્ય પહેલા સ્ત્રીનો સ્વભાવ જોવે છે. લગ્ન માટેની અલગ-અલગ વેબસાઇટ હોય છે એમાં વ્યક્તિની પ્રોફાઇલમાં સારા ફોટો રાખવામાં આવે છે કે એક સારો ફોટો જોશે અને પસંદ કરી લેશે. પણ હવે વિચારોમાં બદલાવ આવી ગયો છે. લોકો તમારી પ્રોફાઇલ, તમારા વિચારો, તમારી હોબીઝ પરથી માણસ કેવુ હશે એનુ અનુમાન લગાવતા હોય છે. અને ઘણા બધા પુરુષોએ સ્વીકાર્યુ પણ છે કે મહિલાની સુંદરતા કરતા તેઓને મહિલાઓનો સ્વભાવ વધુ આકર્ષિત કરે છે. દેખાવમાં સ્ત્રી ઓછી સુંદર હશે તો ચાલશે પરંતુ તેનો સ્વભાવ તો સારો હોવો જ જોઇએ.